金銅蟾蜍硯滴銘
作者：李煜
朝代：唐

paragraphs: 捨月窟，伏棐几，爲我用，貯清泚。
端溪石，澄心紙，陳玄氏，毛錐子。
微我潤澤烏用汝，同列無譁聽驅使。
（《五代詩話》一）（〖1〗此則見鄭方坤《五代詩話》卷十，原出元陸友《研北雜志》卷下，云「李仲芳家有南唐金銅蟾蜍硯滴，重厚奇古，磨滅處金色愈明，非近世塗金比也。
腹下有篆銘」云云。
銘文末二句原書互乙，似失韻。
此歸李煜名下，無確據。
）。